rejauldu/bengali-wikipedia huggingface dataset:
কী অ্যান্ড কা () হল ২০১৬ সালে মুক্তিপ্রাপ্ত একটি ভারতীয় রোম্যান্টিক কমেডি চলচ্চিত্র। ছবিটির কাহিনিকার, পরিচালক ও প্রযোজক ছিলেন আর. বালকি। এই ছবিতে দেখা যায় এক তরুণ বিবাহিত যুগলকে, যাঁরা ভারতীয় সমাজে নারী ও পুরুষের উপর আরোপিত লিঙ্গভিত্তিক ভূমিকা পরিবর্তন করে পুরুষটি "স্ত্রী" ও তার গৃহিনী "স্বামী"র ভূমিকা গ্রহণ করেছেন। উক্ত স্ত্রী ও তাঁর স্বামীর ভূমিকায় অভিনয় করেন কারিনা কাপুর ও অর্জুন কপূর। ২০১৬ সালের ১ এপ্রিল ছবিটি সারা বিশ্বে মুক্তিলাভ করে। ২০ কোটি টাকা বাজেটে নির্মিত ছবিটির বিশ্বব্যাপী আয় ছিল ১০২ কোটি টাকারও বেশি।  কাহিনি-সারাংশ কলাকুশলী  করিনা কপূর – কিয়া সাহনি / কিয়া কবীর বনসল / কী (কবীরের স্ত্রী)  অর্জুন কপূর – কবীর কমলেশ বনসল / কা (কিয়ার স্বামী)  স্বরূপ সম্পৎ – মমতা সাহনি (কিয়ার মা)  রাজিত কপূর – কমলেশ কুমার বনসল (কবীরের বাবা)  অমিতাভ বচ্চন – স্বভূমিকায় (বিশেষ উপস্থিতি)   জয়া বচ্চন – স্বভূমিকায় (বিশেষ উপস্থিতি)  প্রযোজনা ক্রমোন্নতি ২০১৫ সালের জুলাই মাসেই বালকি চিত্রনাট্য রচনার কাজ শেষ করে ফেলেন। ছবির শিরোনামটির উৎস হিন্দি ভাষায় "লড়কা" ("ছেলে") ও "লড়কী" ("মেয়ে") শব্দ দু-টির ভাষাগত লিঙ্গ বিভাজন থেকে। বালকি বলেন, "হিন্দিতে শুধু মানুষের লিঙ্গ হয় না, জড় পদার্থগুলিরও হয়। প্রত্যেককে এবং প্রত্যেকটি বস্তুকে নির্দিষ্ট শ্রেণিতে ফেলা হয়। কিন্তু এই ছবিটি [কিয়া ও কবীরের] বিয়ের মতোই দেখিয়ে দেয় যে, কী অ্যান্ড কা-এর ক্ষেত্রে লিঙ্গ কোনও গুরুতর বিষয়ই নয়।"  মুক্তি সাউন্ডট্র্যাক  ছবির সাউন্ডট্র্যাক অ্যালবামের গানগুলিতে টি-সিরিজের লেবেলে মিত ব্রাদার্স সুরারোপ করেন। এছাড়া একটি গানে সুরারোপ করেন বালকি পরিচালিত ছবিগুলির নিয়মিত সুরকার ইলাইয়ারাজা। তিনিই ছবির নেপথ্য সংগীত রচনা করেন।  গান রচনা করেন কুমার, অমিতাভ ভট্টাচার্য ও সয়ীদ কাদরি। ২০১৬ সালের ২৫ ফেব্রুয়ারি ছবির সাউন্ডট্র্যাক মুক্তি পায়।  সমালোচকদের প্রতিক্রিয়া প্রাপ্ত মনোনয়ন ও পুরস্কার পুরস্কারঅনুষ্ঠানের তারিখবিভাগপ্রাপক ও মনোনীতফলাফলতথ্যসূত্রবিফোরইউ ভিউয়ার্স চয়েস পুরস্কার২০১৭শ্রেষ্ঠ অভিনেত্রী করিনা কপূর লাক্স গোল্ডেন রোজ পুরস্কার২০১৭গ্ল্যামারাস ডিভা অফ দ্য ইয়ার  করিনা কপূর   তথ্যসূত্র  বহিঃসংযোগ        বিষয়শ্রেণী:২০১৬-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় কমেডি ড্রামা চলচ্চিত্র বিষয়শ্রেণী:ভারতীয় রোম্যান্টিক কমেডি চলচ্চিত্র বিষয়শ্রেণী:আর. বালকি পরিচালিত চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:২০১৬-এর নাট্য চলচ্চিত্র বিষয়শ্রেণী:অমিতাভ বচ্চনের সাংস্কৃতিক চিত্রায়ণ
থাম্ব|২০১৬ সালে ইন্টারকন্টিনেন্টাল ঢাকা। ইন্টারকন্টিনেন্টাল ঢাকা হচ্ছে ঢাকার একটি বিলাসবহুল হোটেল, যেটি ঢাকার রমনায় অবস্থিত। এটি ছিল বাংলাদেশের প্রথম পাঁচ তারকা হোটেল। হোটেলটি চালু হয় ১৯৬৬ সালে ইন্টার-কন্টিনেন্টাল ডেকা নামে। এর স্থপতি ছিলেন উইলিয়াম বি.ট্যাবলার। বাংলাদেশের মুক্তিযুদ্ধ চলাকালীন অনেক গুরুত্বপূর্ণ রাজনৈতিক ঘটনার সাক্ষী এই হোটেল। ১৯৭০-এর নির্বাচনের পর থেকে এতে অনেক রাজনৈতিক ঘটনা সংঘটিত হয়। ১৯৭১-এ মুক্তিযুদ্ধ চলাকালে আন্তজার্তিক রেড ক্রস এটিকে নিরপেক্ষ স্থান হিসাবে ঘোষণা করে।   অবস্থান  থাম্ব|রাতের হোটেল ইন্টারকন্টিনেন্টাল হোটেলটির আশেপাশে শাহবাগ চত্বর, সোহরাওয়ার্দী উদ্যান, রমনা পার্ক, ঢাকা ক্লাব, ঢাকা বিশ্ববিদ্যালয়, বঙ্গবন্ধু শেখ মুজিব মেডিকেল বিশ্ববিদ্যালয় ও হাসপাতাল,বারডেম হাসপাতাল এবং বাংলাদেশ জাতীয় জাদুঘর অবস্থিত।   পরিচালনার ইতিহাস  ১৯৮৩ এর আগে পর্যন্ত ইন্টারকন্টিনেন্টাল হোটেল গ্রুপ এটি পরিচালনা করতো, যখন এটি শেরাটন নিয়ে নেয় তখন এর নাম হয় "শেরাটন ঢাকা হোটেল"। ২০১১ সালে শেরাটন ঘোষণা দেয় যে তারা তাদের কার্যক্রম শেষ করবে এবং বাংলাদেশ সরকারকে এটি পরিচালনার দায়িত্ব দিয়ে দিবে, তারপর এটির নাম হয় রূপসী বাংলা হোটেল। ২০১৩তে ঘোষণা করা হয় যে ICHG আবার ফিরে আসবে এবং এতে বড় ধরনের সংস্কার করে নতুনত্ব তৈরি করা হবে। যেটি ২০১৬ সালে ইন্টারকন্টিনেন্টাল ঢাকা নামে চালু করার কথা ছিলো।  তবে সংস্কারকাজ শেষে এটি আনুষ্ঠানিকভাবে উদ্বোধন করা হয় বৃহস্পতিবার ১৩ সেপ্টেম্বর, ২০১৮ সালে। প্রধানমন্ত্রী শেখ হাসিনা এদিন সন্ধ্যায় ঐতিহ্য ও আধুনিকতার মিশেলে সাজানো হোটেলটির আনুষ্ঠানিক উদ্বোধন ঘোষণা করেন। হোটেলটির এই সংস্কার কাজে ৬২০ কোটি টাকা খরচ হয়েছে।   অবকাঠামো  হোটেল ইন্টারকন্টিনেন্টালের বর্তমান অবকাঠামোয় রয়েছে ২২৬টি কক্ষ; যার মধ্যে রয়েছে ৪০ বর্গমিটার আয়তনের ২০১টি ডিলাক্স, প্রিমিয়াম ও এক্সিকিউটিভ কক্ষ, ৬০ বর্গমিটার আয়তনের পাঁচটি সুপিরিয়র স্যুইট, একই আয়তনের ১০টি ডিলাক্স স্যুইট, ৭৫ বর্গমিটার আয়তনের পাঁচটি ডিপ্লোমেটিক স্যুইট এবং ১৫০ বর্গমিটার আয়তনের পাঁচটি প্রেসিডেন্সিয়াল স্যুইট। ইন্টারকন্টিনেন্টাল দুটি বলরুম ও সাতটি সভাকক্ষ ২১ হাজার বর্গফুটের। প্রধান বলরুমটির নাম রাখা হয়েছে রূপসী বাংলা।   মুক্তিযুদ্ধে গেরিলা অপারেশন   ১৯৭১ সালের মুক্তিযুদ্ধে  ক্র্যাক প্লাটুন এই হোটেলে সফল অপারেশন পরিচালনা করে। পাকিস্তানি দখলদারদের অত্যাচারে দেশে যখন ধ্বংস আর মৃত্যুর বিভীষিকা, তখন বৈদেশিক সাহায্যের জন্য পাকিস্তানিরা বহির্বিশ্বে পরিস্থিতি স্বাভাবিক দেখানোর জন্য বিশ্বব্যাংকের প্রতিনিধিদের ঢাকায় আমন্ত্রণ জানায়। ১৯৭১ সালের ৯ জুন তাদের ওঠার কথা ছিল হোটেল ইন্টারকন্টিনেন্টালে। সন্ধ্যা সাড়ে ৭টায় যখন বিশ্বব্যাংকের প্রতিনিধি বহনকারী গাড়ি হোটেল গেটে পৌঁছায়, তখনই ক্র্যাক প্লাটুনের সদস্যরা হোটেলে গ্রেনেড চার্জ করে। গ্রেনেডের আঘাতে বিশ্বব্যাংকের প্রতিনিধিদের বহনকারী গাড়িটি ও হোটেলের প্রবেশপথ ক্ষতিগ্রস্ত হয়। ঢাকার প্রথম গেরিলা অপারেশন ছিল এটি। এর মাধ্যমে বহির্বিশ্ব জেনে যায় ঢাকার কেন্দ্রস্থলেও বীর মুক্তিযোদ্ধারা ঢুকে পড়েছে। ফলে বাতিল হয়ে যায় বিশ্ব ব্যাংকের সহায়তার কার্যক্রম। বীর মুক্তিযোদ্ধারা হোটেল ইন্টারকন্টিনেন্টালে ২য় সফল গেরিলা অপারেশন চালান ১৯৭১ সালের ১১ আগস্ট।ক্র্যাক প্লাটুনের বীর মুক্তিযোদ্ধাদের সম্মাননা, একুশে টিভি ডট কম, ২৭ নভেম্বর ২০২১   চিত্রশালা    তথ্যসূত্র   বহিঃসংযোগ    বিষয়শ্রেণী:ঢাকার হোটেল বিষয়শ্রেণী:১৯৬৬-এ প্রতিষ্ঠিত হোটেল
thumb|330px |প্রকৃত নিয়ন্ত্রণ লাইনের পশ্চিম অংশ, যা হিমালয়ের অঞ্চলে চীনা-নিয়ন্ত্রিত ও ভারতীয়-নিয়ন্ত্রিত অঞ্চলের মধ্যে অবস্থিত। ভারতের প্রধানমন্ত্রী জওহরলাল নেহেরু এটিকে বলেছিলেন লাইনটি ১৯৬২ সালে একটি সংক্ষিপ্ত যুদ্ধের ফোকাস ছিল, যখন ভারতীয় ও চীনা বাহিনী জমি নিয়ন্ত্রণ করার জন্য লড়াই করেছিল, যেখানে ঘাসের স্তরও বৃদ্ধি পায় নি, thumb|330px|মানচিত্র ভারত ও চীনের পশ্চিমাঞ্চল (আকসাই চিন) অঞ্চল, ম্যাকার্টনি-ম্যাকডোনাল্ড লাইন, বিদেশী অফিস লাইনের সীমানা এবং চীন-ভারত যুদ্ধের সময় অঞ্চলগুলি দখল করে চীনের অগ্রগতির দাবী প্রদর্শন করে।  প্রকৃত নিয়ন্ত্রণ রেখা   একটি সীমানা রেখা যা চীনা নিয়ন্ত্রিত অঞ্চল থেকে ভারতীয় নিয়ন্ত্রিত অঞ্চলকে পৃথক করে।Line of Actual Control  সাধারণ নিয়ন্ত্রণ লাইন শব্দটি ব্যবহৃত হয় এমন দুটি সাধারণ উপায় আছে। সংকীর্ণ অর্থে, এটি কেবলমাত্র দুই দেশের মধ্যে সীমান্তের পশ্চিমাঞ্চলীয় অঞ্চলে নিয়ন্ত্রণের লাইন বোঝায়। এই অর্থে, এলএসি পূর্বের ম্যাকমাহন লাইন (উভয় বিতর্কিত) এবং উভয়ের মধ্যে একটি ছোট অবিভাজিত বিভাগের সাথে একসাথে কার্যকরী সীমানা গঠন করে। বিস্তৃত অর্থে, এটি নিয়ন্ত্রণের পশ্চিমা লাইন এবং ম্যাকমাহন লাইন, উভয়ই বোঝাতে ব্যবহৃত হতে পারে, যেটি ভারত ও চীনের (পিআরসি) মধ্যকার কার্যকর সীমান্ত।  সমগ্র চীন-ভারতীয় সীমান্ত (পশ্চিম লকে, কেন্দ্রের ছোট অনির্বাচিত অংশ এবং পূর্বদিকে ম্যাকমাহন লাইন সহ) ৪,০৫৬ কিলোমিটার (২৫২০ মাইল) দীর্ঘ এবং পাঁচ ভারতীয় রাজ্যগুলির মধ্যে রয়েছে: জম্মু ও কাশ্মীর, উত্তরাখণ্ড, হিমাচল প্রদেশ, সিকিম এবং অরুণাচল প্রদেশ।"Another Chinese intrusion in Sikkim ", OneIndia, Thursday, 19 June 2008. Accessed: 2008-06-19.  চীনা পার্শ্বে এই লাইন তিব্বত স্বায়ত্তশাসিত অঞ্চলের দিকে ছড়িয়ে পড়ে। ১৯২৬ সালের ১৯ জুলাই পর্যন্ত ১৯৯৩ সালের পর ভারত ও চীনের মধ্যে আনুষ্ঠানিক যুদ্ধবিরতির লাইন হিসাবে অস্তিত্ব ছিল, যখন তার অস্তিত্ব আনুষ্ঠানিকভাবে একটি দ্বিপক্ষীয় চুক্তিতে প্রকৃত নিয়ন্ত্রণ লাইন হিসাবে স্বীকৃত হয়। তবে চীনের পণ্ডিতরা দাবী করে যে, ২৪ অক্টোবর ১৯৫৯ তারিখে ভারতীয় প্রধানমন্ত্রী জওহরলাল নেহেরুর কাছে  চিঠি লিখেছিলেন।  যদিও ভারত ও চীনের মধ্যে কোনো আধিকারিক সীমানা না থাকায় ভারত সরকার ১৮৬৫ সালের জনসন লাইনের মতো পশ্চিমাঞ্চলীয় সীমান্তে দাবি করে, পিআরসি সরকার ১৮৯৯ সালের ম্যাকার্টনি-ম্যাকডোনাল্ড লাইনের অনুরূপ একটি লাইন বা সীমানা বিবেচনা করে।Sino Indian Relations.     আরো দেখুন  আকসাই চীন  অরুণাচল প্রদেশ  ভারত-চীন সম্পর্ক  ম্যাকমোহন সীমা  তিব্বত  তথ্যসূত্র  বিষয়শ্রেণী:ভারতের ভূগোল বিষয়শ্রেণী:চীন–ভারত সীমান্ত বিষয়শ্রেণী:চীন–ভারত সম্পর্ক বিষয়শ্রেণী:চীন-ভারত যুদ্ধ বিষয়শ্রেণী:১৯৬২-এ ভারতে প্রতিষ্ঠিত বিষয়শ্রেণী:ভারতীয় প্রজাতন্ত্রের ইতিহাস বিষয়শ্রেণী:আন্তর্জাতিক সীমান্ত
এই পাতায় সেইসব উইকিপিডিয়া সম্পাদকের তালিকা দেওয়া হয়েছে যাদের সম্পর্কে উইকিপিডিয়ায় নিবন্ধ রয়েছে। নিচে দেওয়া সম্পাদকদের বিবরণ সংক্ষিপ্ত এবং তাতে কোনো উইকিসংযোগ নেই। তালিকাটি পদবি অনুযায়ী সাজানো হয়েছে, যদি পদবি না থাকে সেক্ষেত্রে ব্যতিক্রম।  নিজেদের সম্পর্কে নিবন্ধ তৈরি বা সম্পাদনা করার ক্ষেত্রে সম্পাদকদের কঠোরভাবে নিরুৎসাহিত করা হয়; বিস্তারিত জানতে স্বার্থের সংঘাত সম্পর্কিত নির্দেশিকা দেখুন।  এই তালিকায় অন্তর্ভুক্ত হতে হলে নিম্নলিখিত শর্তগুলো পূরণ করতে হবে:  ব্যবহারকারী স্বীকার করেছেন যে তিনি উল্লিখিত ব্যক্তি (WP:OUTING দেখুন)  দাবির সত্যতা নিয়ে যুক্তিসঙ্গত কোনো প্রশ্ন নেই  ব্যবহারকারী নিজের বিষয়ে নয়, এমন মূল নামস্থানে অন্তত দশটি সম্পাদনা করেছেন   তালিকা   ফয়জুল লতিফ চৌধুরী –   বাংলাদেশী অর্থনীতিবিদ ও সাহিত্যিক।ব্যক্তির ব্যবহারকারী পাতায় স্বীকার করেছেন।  শাবাব মুস্তাফা –   বাংলাদেশী ওয়েব ডেভেলপার।ব্যক্তি উইকিমিডিয়া বাংলাদেশের সভাপতি।  তানবিন ইসলাম সিয়াম –   বাংলাদেশী কম্পিউটার প্রোগ্রামার।ব্যক্তি উইকিমিডিয়া বাংলাদেশের নির্বাহী পরিষদ সদস্য।   আরও দেখুন   :বিষয়শ্রেণী:সংযুক্ত অবদানকারীসহ নিবন্ধ – যেসব অবদানকারী উইকিপিডিয়ার কোনো নিবন্ধে উল্লেখিত, বা নিবন্ধের সাথে ঘনিষ্ঠভাবে সম্পর্কিত, তাদের তালিকা  উইকিপিডিয়া:জীবিত ব্যক্তির জীবনী – জীবিত ব্যক্তিদের জীবনী সংক্রান্ত নীতি  :বিষয়শ্রেণী:উইকিপিডিয়া ব্যক্তি – উইকিপিডিয়ার ব্যক্তিবর্গ   তথ্যসূত্র     উল্লেখযোগ্য
শাহিনা আলী (১০ই সেপ্টেম্বর ১৯৭৭ সালে জন্ম) একজন ইংরেজ রন্ধন শিল্পী, টেলিভিশন উপস্থাপিকা, পুষ্টিবিদ, ব্যবসায়ী নারী ও খাদ্য এবং রুপচর্চা নিয়ে লিখে থাকেন।  প্রারম্ভিক জীবন শাহিনা আলী লন্ডন সিটি ইউনিভার্সিটি থেকে অর্থনীতিতে স্নাতক ডিগ্রী লাভ করেন। এছাড়া তিনি ক্যাস বিজনেস স্কুল থেকে হিসাব বিজ্ঞানেও লেখাপড়া করেন। ডিগ্রী নেওয়ার পর তিনি বন্ড বাবস্থাপনা প্রতিষ্ঠানে ফান্ড ম্যানেজার হিসেবে কাজ করেন। এরপর তিনি চিকিৎসাবিদ্যায় আগ্রহী হয়ে উঠেন ও  ওসনসিয়া ইউনিভার্সিটি স্কুল অব মেডিসিনে অধ্যয়ন করেন।  তথ্যসূত্র  বহিঃসংযোগ  দ্য হাফিংটন পোস্টে শাহিনা আলী রন্ধনশিল্পী শাহিনা আলী , হাব-ইউকে গেটিং টু নো ইউ: শাহিনা আলী, বিজনেস ম্যাটার্স, ১৩ জানুয়ারি ২০১১  বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:ইংরেজ হিসাবরক্ষক বিষয়শ্রেণী:ইংরেজ রন্ধনশিল্পী বিষয়শ্রেণী:ব্রিটিশ পুষ্টিবিদ বিষয়শ্রেণী:একবিংশ শতাব্দীর ব্রিটিশ লেখক বিষয়শ্রেণী:একবিংশ শতাব্দীর লেখিকা বিষয়শ্রেণী:লন্ডনের লেখক বিষয়শ্রেণী:সিটি, ইউনিভার্সিটি অব লন্ডনের প্রাক্তন শিক্ষার্থী বিষয়শ্রেণী:ক্যাস বিজনেস স্কুলের প্রাক্তন শিক্ষার্থী বিষয়শ্রেণী:সোয়ানসি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ এশীয় লেখক বিষয়শ্রেণী:স্ট্যানফোর্ড-লা-হোপের ব্যক্তিত্ব
সাতক্ষীরা বিজ্ঞান ও প্রযুক্তি বিশ্ববিদ্যালয়  খুলনা বিভাগের সাতক্ষীরা জেলার একটি সরকারি বিজ্ঞান ও প্রযুক্তি বিশ্ববিদ্যালয়। ২০২৩ সালের ০২ নভেম্বরে জাতীয় সংসদে ‘সাতক্ষীরা বিজ্ঞান ও প্রযুক্তি বিশ্ববিদ্যালয়, বিল ২০২৩’পাস করা হয়েছে।   ইতিহাস  দেশের দক্ষিণ-পশ্চিমাঞ্চলের প্রাকৃতিক দুর্যোগকবলিত সাতক্ষীরা জেলায় একটি বিশ্ববিদ্যালয় প্রতিষ্ঠার জন্য দীর্ঘদিন এই জনপদের মানুষ দাবী জানিয়ে আসছে।  সাতক্ষীরা জেলা নাগরিক কমিটি-সহ বিশ্ববিদ্যালয় প্রতিষ্ঠার জন্য বিভিন্ন সংগঠন সভা সমাবেশ, স্মারকলিপি পেশসহ বিভিন্নভাবে সরকারের দৃষ্টি আকর্ষণ করেছিলেন। সাবেক স্বাস্থ্য মন্ত্রী ডা. আ. ফ. ম. রুহুল হক ও স্থানীয় জনপ্রতিনিধিবৃন্দ বিভিন্ন সময়ে বিষয়টি সংসদে উপস্থাপন করেছিলেন। সাতক্ষীরা জেলা নাগরিক কমিটি-এর পক্ষ থেকে তৎকালীন জেলা প্রশাসক এসএম মোস্তফা কামাল-এর কাছে সাতক্ষীরার উন্নয়নের বিভিন্ন দাবীর সাথে বিশ্ববিদ্যালয় প্রতিষ্ঠার দাবী পেশ করেন। পরবর্তীতে জেলা প্রশাসক এসএম মোস্তফা কামাল মন্ত্রিপরিষদ বিভাগের মাঠ প্রশাসন সংযোগ অধিশাখার পাক্ষিক গোপনীয় প্রতিবেদনে বিশ্ববিদ্যালয় প্রতিষ্ঠার যৌক্তিকতা তুলে ধরেন। ২০২১ সালের ৭ মার্চ সাবেক প্রধানমন্ত্রী শেখ হাসিনা সাতক্ষীরায় বিজ্ঞান ও প্রযুক্তি বিশ্ববিদ্যালয় নির্মাণের জন্য প্রস্তাবে অনুশাসন প্রদান করেন। এরপর থেকে সাতক্ষীরায় একটি বিশ্ববিদ্যালয় প্রতিষ্ঠার আনুষ্ঠানিক কার্যক্রম শুরু হয়।  ২০২৩ সালের ০২ নভেম্বরে একাদশ জাতীয় সংসদের ২৫তম ও শেষ অধিবেশনে ‘সাতক্ষীরা বিজ্ঞান ও প্রযুক্তি বিশ্ববিদ্যালয় বিল, ২০২৩’ পাস হয়। বিলটি উপস্থাপন করেন সাবেক শিক্ষামন্ত্রী ড. দিপু মনি।   তথ্যসূত্র   বিষয়শ্রেণী:২০২৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের সরকারি বিশ্ববিদ্যালয় বিষয়শ্রেণী:বাংলাদেশের সরকারি বিজ্ঞান ও প্রযুক্তি বিশ্ববিদ্যালয় বিষয়শ্রেণী:২০২৩-এ বাংলাদেশে প্রতিষ্ঠিত বিষয়শ্রেণী:সাতক্ষীরা জেলার শিক্ষাপ্রতিষ্ঠান বিষয়শ্রেণী:বাংলাদেশের প্রস্তাবিত সরকারি বিশ্ববিদ্যালয়
ফতেয়াবাদ জংশন রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার হাটহাজারী উপজেলায় অবস্থিত একটি রেলওয়ে স্টেশন।  ইতিহাস আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালের মধ্যে নির্মাণকাজ শেষ করে। ষোলশহর-নাজিরহাট লাইনের স্টেশন হিসেবে ফতেয়াবাদ রেলওয়ে স্টেশন তৈরি করা হয়। পরে এই চট্টগ্রাম থেকে চট্টগ্রাম বিশ্ববিদ্যালয় পর্যন্ত রেলপথ তৈরি হলে স্টেশনটি জংশন স্টেশনে পরিণত হয়।  পরিষেবা ফতেয়াবাদ জংশন রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: নাজিরহাট কমিউটার চট্টগ্রাম বিশ্ববিদ্যালয় কমিউটার ও চট্টগ্রাম বিশ্ববিদ্যালয় শাটল।  তথ্যসূত্র  বিষয়শ্রেণী:বাংলাদেশের রেলওয়ে জংশন স্টেশন বিষয়শ্রেণী:চট্টগ্রাম জেলার রেলওয়ে স্টেশন
দিগন্তের রহস্যসমূহ () বেলজিয় চিত্রকর র‍্যনে মাগ্রিত কর্তৃক ১৯৫৫ সালে অঙ্কিত পরাবাস্তব তৈলচিত্র। চিত্রটি নীল রঙের পটভূমিতে অঙ্কিত।   বর্ণনা  চিত্রকর্মে বোলার টুপি পরিহিত আপাতদৃষ্টিতে তিনজন অভিন্ন পুরুষকে চিত্রিত করা হয়েছে। তারা গোধূলি সময়ে একটি বহিরাঙ্গনে দাঁড়ানো। যদিও তারা একই স্থানে অবস্থান করছে, তবুও প্রত্যেকের অস্তিত্ব পৃথক বাস্তবতায় নিহিত রয়েছে বলে মনে হয়। প্রত্যেকেই আলাদা দিকের মুখোমুখি। প্রতি পুরুষের মাথার উপর মোম অঙ্কিত একটি করে বক্র চাঁদ আছে।David Sylvester (ed.), Sarah Whitfield and Michael Raeburn, René Magritte, Catalogue Raisonné, Gouaches, Temperas, Watercolours and Papiers Collés, London, 1994, vol. IV, no. 1547, illustrated p. 264   বিশেষত্ব  চিত্রটির স্রষ্ঠা রেনে ম্যাগ্রিট বোলার টুপির ভক্ত ছিলেন, তাকে প্রায়ই বিভিন্ন স্থিরচিত্রে বোলার টুপি পরিহিত অবস্থায় দেখা যেতো। ১৯২৬ সালে তার অঙ্কিত মিউজিংস অব আ সলিটারি ওয়াকার  চিত্রের পর হতে পরবর্তী চিত্রকর্মে নিয়মিত বোলিং টুপির উপস্থিতি লক্ষ্য করা যায়। বোলিং টুপি অপরিজ্ঞাত বা অভিন্ন ব্যক্তিত্বের প্রতীক হিসাবে উপস্থাপিত হয়। ম্যাগ্রিট ১৯৬৪ সালে একই বিষয়ে দ্য মাস্টারপিস অব দ্য হরাইজন () নামে আরেকটি 'গোচে' চিত্র এঁকেছিলেন।   তথ্যসূত্র   বিষয়শ্রেণী:র‍্যনে মাগ্রিতের চিত্রকর্ম বিষয়শ্রেণী:পরাবাস্তববাদী চিত্রকর্ম বিষয়শ্রেণী:১৯৫৫-এর চিত্রকর্ম বিষয়শ্রেণী:শিল্পকলায় চাঁদ বিষয়শ্রেণী:ক্যানভাসে তৈলচিত্র
রয়্যাল স্ট্যান্ডার্ড ডে লিয়েজ (এছাড়াও স্ট্যান্ডার্ড লিয়েজ (;  ;  ) নামে পরিচিত) হচ্ছে লিয়েজ ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৮৯৮ সালে প্রতিষ্ঠিত হয়েছে। স্ট্যান্ডার্ড লিয়েজ তাদের সকল হোম ম্যাচ লিয়েজের স্টাড মৌরিস ডুফ্রেয়নে-এ খেলে থাকে; যার ধারণক্ষমতা হচ্ছে ২৭,৬৭০। বর্তমানে এই ক্লাবের ম্যানেজারের দায়িত্ব পালন করছেন ফিলিপ মোঁতানিয়ে এবং সভাপতির দায়িত্ব পালন করছেন ব্রুনো ভেনাঞ্জি। বেলজীয় রক্ষণভাগের খেলোয়াড় জিনহো ভানহোসডেন এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, স্ট্যান্ডার্ড লিয়েজ এপর্যন্ত ২৩টি শিরোপা জয়লাভ করেছে; যার মধ্যে ১০টি বেলজীয় লীগ, ৮টি বেলজীয় কাপ, ১টি বেলজীয় লীগ কাপ এবং ৪টি বেলজীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এন্টওয়ার্পের সবচেয়ে বড় সাফল্য হচ্ছে ১৯৮১–৮২ উয়েফা কাপ উইনার্স কাপ এবং ১৯৯৬ উয়েফা ইন্টারটোটো কাপের ফাইনালে পৌঁছানো।  অর্জন ঘরোয়া বেলজীয় লীগ চ্যাম্পিয়ন (১০): ১৯৫৭–৫৮, ১৯৬০–৬১, ১৯৬২–৬৩, ১৯৬৮–৬৯, ১৯৬৯–৭০, ১৯৭০–৭১, ১৯৮১–৮২, ১৯৮২–৮৩, ২০০৭–০৮, ২০০৮–০৯ রানার-আপ (১৩): ১৯২৫–২৬, ১৯২৭–২৮, ১৯৩৫–৩৬, ১৯৬১–৬২, ১৯৬৪–৬৫, ১৯৭২–৭৩, ১৯৭৯–৮০, ১৯৯২–৯৩, ১৯৯৪–৯৫, ২০০৫–০৬, ২০১০–১১, ২০১৩–১৪, ২০১৭–১৮  বেলজীয় কাপ চ্যাম্পিয়ন (৮): ১৯৫৩–৫৪, ১৯৬৫–৬৬, ১৯৬৬–৬৭, ১৯৮০–৮১, ১৯৯২–৯৩, ২০১০–১১, ২০১৫–১৬, ২০১৭–১৮ রানার-আপ (৯): ১৯৬৪–৬৫, ১৯৭১–৭২, ১৯৭২–৭৩, ১৯৮৩–৮৪, ১৯৮৭–৮৮, ১৯৮৮–৮৯, ১৯৯৮–৯৯, ১৯৯৯–০০, ২০০৬–০৭  বেলজীয় লীগ কাপ চ্যাম্পিয়ন (১): ১৯৭৫  বেলজীয় সুপার কাপ চ্যাম্পিয়ন (৪): ১৯৮১, ১৯৮৩, ২০০৮, ২০০৯ রানার-আপ (৫): ১৯৮২, ১৯৯৩, ২০১১, ২০১৬, ২০১৮  আন্তর্জাতিক উয়েফা কাপ উইনার্স কাপ রানার-আপ (১): ১৯৮১–৮২উয়েফা ইন্টারটোটো কাপ রানার-আপ (১): ১৯৯৬  তথ্যসূত্র  বহিঃসংযোগ     বিষয়শ্রেণী:স্ট্যান্ডার্ড লিয়েজ বিষয়শ্রেণী:বেলজীয় প্রথম বিভাগ এ-এর ক্লাব বিষয়শ্রেণী:বেলজিয়ামের ফুটবল ক্লাব বিষয়শ্রেণী:১৮৯৮-এ বেলজিয়ামে প্রতিষ্ঠিত বিষয়শ্রেণী:১৮৯৮-এ প্রতিষ্ঠিত ফুটবল ক্লাব বিষয়শ্রেণী:২০২২-এর অধিগ্রহণ ও একত্রীকরণ
থাম্ব|অপরাধ ও তদন্তের লোগো তদন্ত(ইংরেজি: Investigation/Enquiry) বলতে সাধারণত কোনো কিছু অনুসন্ধান করা বা খুজে বের করাকে বোঝায়। যে ব্যক্তি বা সংস্থা তদন্ত করে তাকে তদন্তকারী(Investigater) বলা হয়। সাধারণত পুলিশ বা গোয়েন্দারা অপরাধী খুজে বের করতে তদন্ত করেন। এছাড়াও অনেক সময় কোনো বিষয়ে তদন্ত করার জন্য বিশেষ দল বা কমিটি গঠন করা হয়। এদের কাজই হলো তদন্ত করা। যা তদন্ত কমিটি নামে পরিচিত।  বিষয়শ্রেণী:অপরাধবিজ্ঞান বিষয়শ্রেণী:অপরাধ তদন্ত বিষয়শ্রেণী:ফলিত বিজ্ঞান বিষয়শ্রেণী:আদালতি জ্ঞানের শাখা
হাজিপুর (বিহার) () ভারতের বিহার রাজ্যের বৈশালী জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬ মিটার (১৫০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে হাজিপুর (বিহার) শহরের জনসংখ্যা হল ১১৯,২৭৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে হাজিপুর (বিহার) এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর বিষয়শ্রেণী:১৪শ শতাব্দীতে ভারতে প্রতিষ্ঠিত বিষয়শ্রেণী:১৩৫০-এ প্রতিষ্ঠিত
পলাশবন (ইংরেজি:Palashban), ভারতের পশ্চিমবঙ্গ রাজ্যের বর্ধমান জেলার দুর্গাপুর মহকুমার অন্ডাল থানার অধীনস্থ একটি সেন্সাস টাউন।   জনসংখ্যার উপাত্ত  ভারতের ২০০১ সালের আদম শুমারি অনুসারে পলাশবন শহরের জনসংখ্যা হল ৪৮৫৬ জন। এর মধ্যে পুরুষ ৫৩%, এবং নারী ৪৭%।  এখানে সাক্ষরতার হার ৭৫%, । পুরুষদের মধ্যে সাক্ষরতার হার ৮৪%, এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে পলাশবন এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিম বর্ধমান জেলার শহর ও নগর
সাভানা স্যামসন (জন্ম: ১৪ই অক্টোবর ১৯৬৭) হল নাটালি অলিভেরোসের মঞ্চের নাম, একজন মার্কিন প্রাক্তন পর্নোগ্রাফিক অভিনেত্রী। বেশ কয়েকটি এভিএন পুরস্কার বিজয়ী স্যামসন তার ক্যারিয়ারের বেশিরভাগ সময় প্রধান প্রযোজক ভিভিড এন্টারটেইনমেন্টের সাথে চুক্তিবদ্ধ অভিনয়শিল্পী হিসাবে কাটিয়েছেন এবং মিস জোন্স-এর দ্য নিউ ডেভিল এর মতো প্রশংসিত প্রাপ্তবয়স্ক চলচ্চিত্রে তার ভূমিকার জন্য পরিচিত। অভিনয়ের পাশাপাশি, তার নিজস্ব প্রাপ্তবয়স্ক চলচ্চিত্র স্টুডিও রয়েছে, সাভানা স্যামসন প্রোডাকশন। তিনি ২০০০ সালে প্রাপ্তবয়স্ক চলচ্চিত্র শিল্প প্রবেশ করেন।    প্রাথমিক জীবন  নাটালি অলিভেরোস জন্মগ্রহণ করেন, তিনি ছিলেন পাঁচ কন্যার মধ্যে একজন, তিনি নিউ ইয়র্কের ওয়াটারটাউনে একটি রোমান ক্যাথলিক পরিবারে বেড়ে ওঠেন। তিনি অল্প বয়সে নাচ শুরু করেন। ১৭ বছর বয়সে, তিনি ব্যালে ক্যারিয়ারের জন্য নিউ ইয়র্ক সিটিতে চলে যান। যাইহোক, তিনি শেষ পর্যন্ত এটি ছেড়ে দিয়েছেন, স্বীকার করেছেন যে, তিনি "যথেষ্ট ভাল ছিলেন না"। তিনি তার বোনের সুপারিশে ম্যানহাটন স্ট্রিপ ক্লাব স্কোরসে নাচের চাকরি নেন।  ক্লাবে শুরু করার সময়, তিনি উপন্যাস এবং চলচ্চিত্র, দ্য প্রিন্স অফ টাইডস (১৯৮৬/১৯৯১) এর একটি চরিত্রের প্রতি শ্রদ্ধা জানিয়ে মঞ্চের নাম সাভানা বেছে নিয়েছিলেন।   পেশাজীবন  স্যামসন ২০০০ সালে প্রাপ্তবয়স্ক চলচ্চিত্র ব্যবসায় শুরু করেন, যখন তিনি ইতালীয় পর্ণ অভিনেতা এবং পরিচালক রোকো সিফ্রেডিকে একটি চিঠি লিখে তার সাথে কাজ করার অনুরোধ করেন। তিনি প্রথমে একটি কল্পনা পূরণ করার জন্য একটি সিনেমা বানাতে চেয়েছিলেন, তার স্বামী তাকে ধারণা দেওয়ার পরে তিনি বিষয়টি গোপন রাখার চেষ্টা করেছিলেন। কিন্তু তার প্রথম চলচ্চিত্র, রকো মিটস অ্যান আমেরিকান অ্যাঞ্জেল ইন প্যারিস এভিএন অ্যাওয়ার্ডে "সেরা বিদেশী মুক্তি" এর জন্য মনোনীত হয়। পরে, তিনি যাকে "পর্ণ ফিবার" হিসাবে বর্ণনা করেছিলেন তা পেয়েছিলেন এবং আরও সিনেমা তৈরির জন্য কাজ করেছিলেন।  তার পরিবার শীঘ্রই তার চলচ্চিত্র ক্যারিয়ার আবিষ্কার করেন, যখন সে দ্য হাওয়ার্ড স্টার্ন শো এবং এন্টারটেইনমেন্ট টুনাইট এ হাজির হন। স্যামসন ২০০৬ সালে বলেছিলেন: "আমার বাবা-মা আমার ক্যারিয়ার পছন্দ নিয়ে বিধ্বস্ত"।     তথ্যসূত্র    বহিঃসংযোগ                অ্যাডাল্ট ডিভিডি টক ইন্টারভিউ (অডিও)  বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:২১শ শতাব্দীর মার্কিন নারী বিষয়শ্রেণী:ব্যবসায় মার্কিন নারী বিষয়শ্রেণী:মার্কিন নারী কলাম লেখক বিষয়শ্রেণী:মার্কিন কলাম লেখক বিষয়শ্রেণী:মার্কিন কলাম লেখিকা বিষয়শ্রেণী:মার্কিন অ-কল্পকাহিনী লেখিকা
আল ওয়াদুদ যিনি তার ডাকনাম সুইট নামেও পরিচিত। একজন বাংলাদেশী প্রাক্তন প্রথম শ্রেণির ক্রিকেটার যিনি ২০০৩-০৪ মৌসুমে সিলেট বিভাগের হয়ে তিনটি ম্যাচ খেলেছিলেন। আল ওয়াদুদের ব্যাটিং এবং বোলিং শৈলীর অযোগ্যতা রয়েছে। তিনি রাজশাহী বিভাগের বিপক্ষে ৩৭ রানে ৩ উইকেটের সেরা পারফরম্যান্স সহ ১৭.৭১ গড়ে সাতটি প্রথম শ্রেণির উইকেট নিয়েছিলেন। তিনি সর্বোচ্চ রান করেছেন * ১১ টি সর্বোচ্চ রান।   আরোও দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ    আল ওয়াদুদ -ক্রিকইনফো  আল ওয়াদুদ -ক্রিকেট আর্কাইভ  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:সিলেট বিভাগের ক্রিকেটার বিষয়শ্রেণী:বাংলাদেশী ক্রিকেটার
ইন্‌ছন নারী শিল্পীদের দ্বিবার্ষিকী দক্ষিণ কোরিয়ার ইন্‌ছনে অনুষ্ঠিত শিল্পকর্ম এবং ২০০৪ সালে উদ্বোধন করা হয়, পরবর্তীকালে ২০০৭, ২০০৯ এবং ২০১১ সালে অনুষ্ঠিত হয় যা সমসাময়িক নারী শিল্পীদের কাজের উপর দৃষ্টি নিবদ্ধ করে। এটি নারী শিল্পীদের কাজের উপর দৃষ্টি নিবদ্ধ করা বিশ্বের প্রথম ও একমাত্র শিল্প দ্বিবার্ষকী।   প্রতিষ্ঠা ও আহ্বান  দ্বিবার্ষিকী প্রথম ইন্‌ছনে স্থানীয় মহিলা শিল্পীদের নিয়ে ধারণা করা হয়েছিল; অনেকেই সরকারি ও বেসরকারি বিদ্যালয়ে চারুকলার শিক্ষিকা ছিলেন। তারা ১৯৯৬ সাল থেকে বিশ্বের বাকি অংশের সাথে সংযোগ স্থাপন করবে এমন বড় প্রদর্শনী করার আকাঙ্ক্ষা করেছিল। তবে তাদের নারী শিল্পীদের সমাবেশের প্রতি কুসংস্কারের বিরুদ্ধে লড়াই করতে হয়েছিল। স্থানীয় পুরুষ শিল্পীরা ২০০৬ সালে দ্বিবার্ষিকী বিরোধী আন্দোলন শুরু করেন।  ২০০৯ সংস্করণ  ২০০৯ সালের সংস্করণে আমেরিকান নারীবাদী শিল্পী ফেইথ রিংগোল্ড ও জুডি শিকাগোর পাশাপাশি ২৫টি দেশের ৯৯ জন শিল্পীর কাজ প্রদর্শন করা হয়েছিল। তত্ত্বাবধায়ক ড. থালিয়া ভ্রাচোপোলস ও সুত্তিরাত সুপাপারিনিয়া সহ ড. ইউনহি ইয়াং দ্বারা আয়োজিত প্রধান প্রদর্শনী "সো ক্লোজ ইয়েট সো ফার অ্যাওয়ে"তে বিভিন্ন দেশের শিল্পীদের একত্রিত করা হয়েছিল যাদের কাজ প্রশ্ন করে এবং প্রদত্ত পরিচয়ের সাংস্কৃতিক সীমানা অতিক্রম করে।  হেং-গিল হান ২০০৯ সালের টিউনিং প্রদর্শনীর অপারেটিং কমিটির চেয়ারম্যান ও তত্ত্বাবধায়ক ছিলেন যার শিরোনাম ছিল "একবিংশ শতাব্দী, নারীত্ব, এবং বৈচিত্র্য এবং আশার শতাব্দী", এবং এই কাজটি মাল্টিমিডিয়া, পারফরম্যান্স, চলচ্চিত্র, লেখা, আলোচনা ও অ্যানিমেশনের মতো বৈচিত্র্যময় মাধ্যমকে অন্তর্ভুক্ত করে প্রদর্শিত হয়েছিল এবং এতে পুরুষ-সনাক্তকারী শিল্পীরা অন্তর্ভুক্ত ছিল। এতে ইউন মি চোই, ডিসব্যান্ড, কোকো ফুসকো, ডোনা হুয়ানকা, আকিকো ইচিকাওয়া, চ্যাং-জিন লি, হিউক কাং, বো সাব কিম, সে ওন কিম, লি মিংওয়েই, জেভিয়ারা সিমন্স, ক্যারোলি শ্নিম্যান এবং লর্না সিম্পসনের শিল্পকর্ম অন্তর্ভুক্ত ছিল।Han, Heng-gil, ed., 2009 Incheon Women Artists' Biennale, Tuning (catalogue)  অংশগ্রহণ প্রদর্শনীটি শুধুমাত্র কোরীয় শিল্পীদের কাজ ও প্রধান প্রদর্শনীর মতই শুধুমাত্র মহিলাদের কাজ দেখানো হয়েছে। কিউং-এ কওন ছিলেন দ্বিবার্ষকী আয়োজক কমিটির সভাপতি ও প্রধান প্রদর্শনীর কমিশনার ছিলেন ইউনহি ইয়াং।  তথ্যসূত্র   বিষয়শ্রেণী:২০০৪-এ প্রতিষ্ঠিত পুনরাবৃত্ত ঘটনা বিষয়শ্রেণী:দ্বিবার্ষিক শিল্প বিষয়শ্রেণী:কোরীয় শিল্প বিষয়শ্রেণী:দক্ষিণ কোরিয়ার নারীবাদী সংগঠন
'ডি গ্র্যাডিবাস' (ল্যাটিন: De gradibus) ছিল আরব চিকিৎসক আল-কিন্দি (৮০১-৮৭৩) কর্তৃক প্রকাশিত একটি আরবি বই। ডি গ্র্যাডিবাস বইটির ল্যাটিন নাম। বইটির একটি বিকল্প নাম ছিল কুইয়া প্রিমোস (Quia Primos)।p. 19, "Al-Kindi, A Precursor Of The Scientific Revolution", Plinio Prioreschi, Journal of the International Society for the History of Islamic Medicine 1, #2 (October 2002), pp. 17–19.  ডি গ্র্যাডিবাসে, আল-কিন্দি ওষুধের শক্তির পরিমাণ নির্ধারণ করতে  ঔষধবিজ্ঞানে গণিত প্রয়োগের চেষ্টা করেন। প্রিওরেশির মতে, এটি ছিল ওষুধে গুরুতর পরিমাণ নির্ধারণের প্রথম প্রচেষ্টা।p. 18, Prioreschi 2002. তিনি চান্দ্র মাসের বিভিন্ন দিনের উপর ভিত্তি করে একটি ব্যবস্থাও তৈরি করেছিলেন, যা একজন চিকিতসককে রোগীর অসুস্থতার সবচেয়ে জটিল দিনগুলি আগে থেকেই নির্ধারণ করতে দেয়। (incomplete citation) Klein-Franke, p. 172 দ্বাদশ শতকের আরবি-ল্যাটিন অনুবাদ আন্দোলনের সময়, ক্রেমোনার জেরার্ড আল-কিন্দির গ্রন্থটি ডি গ্র্যাডিবাস  নামে ল্যাটিন ভাষায় অনুবাদ করেছিলেন। আল-কিন্দির গাণিতিক যুক্তি ছিল জটিল এবং অনুসরণ করা কঠিন; রজার বেকন মন্তব্য করেছিলেন যে ওষুধের শক্তি গণনা করার তার পদ্ধতিটি ব্যবহার করা অত্যন্ত কঠিন।   তথ্যসূত্র   বিষয়শ্রেণী:৯ম শতাব্দীর আরবি বই বিষয়শ্রেণী:আব্বাসীয় খিলাফতের বৈজ্ঞানিক কর্ম বিষয়শ্রেণী:মধ্যযুগীয় ইসলামি চিকিৎসাবিজ্ঞান বিষয়শ্রেণী:মধ্যযুগীয় ইসলামি গানিতিক কর্ম